22 R A T I 0. 



et fontium aqua in eorum fissuras penetrans solvit , emollit continuo , 



et,si congelatione expanditur , vi saxa rumpit durissima. Fluminum 



autem majorum in telluris superficie mutanda ingens vis est. In 



torridae zonae regionibus grandia naturae spectacula quotidie obser- 



vantium oculis subjiciuntur. Montes sylvis densissimis obsiti ; flumi- 



num fontes sub excelsorum montium umbrosis jugis ; imbres vehe- 



mentissimi post leviter imminutum calorem ex atmosphaera , quae 



sub purissimo sole ingentem gazis aquosi copiam e maris et vegeta- 



bilium exhalatione recipit , praecipitati ; flumina intumescentia , in 



miram altitudinem accrescentia , ripas egressa , e praecipite montium 



vertice ruentia , non solum immensos aquarum fluctus quaquavorsum 



diffundunt , sed ingentium etiam arborum truncos eradicatos vehunt , 



imo gravissima saxa secum volvunt , diruunt et in remotis locis 



deponunt, quibus montium spoliis et devectis massarum contritarum 



molibus terrae continentis novae partes et insulae ad ostia flumi- 



num exstruantur. Materiae solidae quantitas , quae hac ratione e 



montium visceribus abrepta in planities et oceanum defertur , vere 



ingens est. Magnos jam terrae habitabilis tractus hoc modo ortos esse 



novimus,et hodie adhuc orientes videre possumus ad ostia majorum 



fluminum inprimis Asiae et Americae. Solum Gangis flumen intra 



anni spatium deponit sexies decies millies ter millies sexagies 



pc- 



